Novembre Negre finalitza amb gran èxit
22 de novembre 2016

![Imagen 1](/media/s2lkyunt/64novembre-negre.jpg)![Imagen 2](/media/p24cxg1z/64nov-negre.jpg)

La regidoria de Joventut i l'Associació Cultural _Philip & Sam_ clausuren les jornades de Novembre Negre, promogudes durant aquest mes. Dissabte que ve 26 a les 19 hores es procedirà al lliurament de premis del concurs de curtmetratges, tant del jurat com del públic, i del concurs de microrrelats dels IES de Sagunt. L'acte tindrà lloc en el Casal Jove del Port de Sagunt. 

  
El guanyador del Festival de Curtmetratges Novembre Negre ha sigut _A l´Ombra de la Muntanya_ de Neith Sentis Vizcaíno. El jurat, a més, ha seleccionat altres cinc curtmetratges finalistes per al Premi del Públic. Aquest premi ho atorgarà el públic assistent a la passada prèvia de la Gala de lliurament de Premis. Els candidats són: _Como yo te amo_ de Fernando García-Ruiz; _Risky Game_ de Stefan Plepp i Christine Kabisch; _Cambio_ de Daniel Romero; _Valencia Violenta_ de Rodrigo García Sebastià i _Culpable_ de Matías García.

  
El regidor delegat de Joventut, Guillermo Sampedro, ha assenyalat la seua satisfacció **“amb la repercussió que està tenint el festival i la importància que va adquirint, fins i tot a nivell internacional. Hem passat de tenir 15 curts l'any passat a quasi un centenar de treballs, multiplicant per sis les obres que ens han arribat pel que fa a 2015”.** Des de la regidoria confien que el festival **“vaja creixent i que el Novembre Negre de Sagunt siga un aparador perquè els joves realitzadors, locals o no, puguen difondre els seus treballs ací i els servisca de trampolí en el món del cinema”.**

​

*   [](http://www.facebook.com/sharer.php?u=https://aytosagunto.es/va/actualitat/novembre-negre-finalitza-amb-gran-exit/ "Facebook")
*   [](http://twitter.com/share?url=https://aytosagunto.es/va/actualitat/novembre-negre-finalitza-amb-gran-exit/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/novembre-negre-finalitza-amb-gran-exit/ "Linked In")
*   [](mailto:?body=https://aytosagunto.es/va/actualitat/novembre-negre-finalitza-amb-gran-exit/)